GOSPIĆ- S područja Ličko-senjske županije u posljednja 24 sata 33 su novooboljele osobe od COVID-19, 21 osoba je izliječena. 18 oboljelih osoba je s područja Gospića, šest s područja Plitvičkih Jezera, pet s područja Karlobaga, dvije s područja Senja te po jedna oboljela osoba s područja Udbine i Donjeg Lapca. Od COVID-19 s područja Ličko-senjske županije ukupno je oboljelo 5611 osoba od čega je 136 aktivnih slučaja, 169 osoba je preminulo te je ukupno izliječeno 5306 osoba. U posljednja 24sata provedeno je testiranje nad 142 osobe. Na liječenju na Covid odjelu OB Gospić trenutno se nalazi 10 osoba. Na području PU ličko-senjske aktivno je 390 mjera samoizolacije.